เดือนที่แล้วกินยาคุมฉุกเฉิน2แผงภายในระยะเวลาห่างกันแค่ประมาณ2อาทิตย์ มีอะไรกันประมาณ1วันก่อนประจำเดือนมา ตอนวันที่11 แต่ไม่ได้ป้องกัน เลยกินยาคุมฉุกเฉินแล้ววันถัดมาประจำเดือนก็มา จากนั้นผ่านไปสองอาทิตย์ก็มีอะไรกันโดยไม่ได้ป้องกันแล้วกินยาคุมฉุกเฉินไปอีก จนวันที่25มีเลือดออกมาประมาณสองวันได้ พอเดือนถัดมาไม่ได้กินยาคุมฉุกเฉินเลย ประจำเดือนก้มาประมาณวันที่27 และหลังจากนั้นประจำเดือนก็มาอีกในวันที่4 อาการอย่างงี้ผิดปกติหรือจะมีผลกระทบอะไรมั้ยคะ ในอนาคต
สวัสดีครับเนื่องจากยาคุมฉุกเฉินเป็นยาฮอร์โมนเพศหญิงที่ใช้เพื่อเพิ่มระดับฮอร์โมนเพศหญิงชั่วคราว จึงส่งผลโดยตรงกับรอบเดือนปกติ ดังนั้น หากมีการใช้ยานี้หลายครั้ง ก็ย่อมส่งผลให้ประจำเดือนมาผิดปกติ เช่น มาเร็วกว่ากำหนด หรือ คลาดเคลื่อนคาดเดายาก ดังที่เล่ามา ด้วยเหตุนี้ ยานี้จึงแนะนำให้ใช้เฉพาะเวลาที่เกิดอุบัติเหตุ ระหว่างมีเพศสัมพันธ์เท่านั้น เช่น ถุงยางอนามัยรั่ว จึงไม่ควรใช้ยาประเภทนี้เป็นประจำ เพราะยานี้ประสิทธิภาพต่ำ และไม่สามารถคุมกำเนิดได้ดีเท่า ถุงยางอนามัย หรือ ยาคุมกำเนิดปกติ อีกทั้งยังไม่สามารถป้องกันโรคทางเพศสัมพันธ์ได้ ดังนั้น ทางที่ดี การมีเพศสัมพันธ์อย่างปลอดภัยก็ควรใช้ถุงยางอนามัยครับยิ่งไปกว่านั้น หากประจำเดือนมามากกว่า 1 ครั้งในรอบเดือน ก็ถือว่าเป็นความผิดปกติภายใน ซึ่งอาจเกิดได้จากหลายสาเหตุ นอกเหนือจากเรื่องผลยาคุมกำเนิดฉุกเฉินที่กล่าวมา อาทิเช่น มีเนื้องอกในมดลูก มีโรคติดเชื้อทางเพศสัมพันธ์ มีติ่งเนื้อที่ปากมดลูก มะเร็งปากมดลูก ฯลฯด้วยเหตุนี้ จึงขอแนะนำให้พบแพทย์ด้านนรีเวช เพื่อรับการตรวจวินิจฉัย หาสาเหตุเพิ่มเติม เพื่อการรักษาและรับคำปรึกษาที่ถูกต้อง เพราะโรคแต่ละโรคนั้นมีวิธีรักษาแตกต่างกันไปครับ